അശ്ലീല വീഡിയോ കാണുന്നവര് ശ്രദ്ധിക്കുക പോലീസിന്റെ പേരില് വ്യാജ നോട്ടീസയച്ച് പണം തട്ടുന്ന സംഘം പിടിയില് ന്യൂഡല്ഹി : അശ്ലീല വീഡിയോ കാണുന്നവരില് നിന്ന് പണം പിടുങ്ങുന്ന കൊള്ള സംഘം ഡല്ഹിയില് പിടിയില്. വീഡിയോ കാണുന്നവര്ക്ക് പോലീസിന്റെ പേരില് വ്യാജനോട്ടീസ് അയച്ചാണ് പണം തട്ടിയെടുക്കുന്നത്. കംബോഡിയ ആസ്ഥാനമാക്കി പ്രവര്ത്തിക്കുന്ന കൊള്ള സംഘമാണ് പിടിയിലായത്. നിരവധി സാമൂഹ്യമാദ്ധ്യമ ഉപയോക്താക്കളുടെ പരാതിയിലാണ് പോലീസ് കേസെടുത്തത്. തുടര്ന്ന് നടത്തിയ അന്വേഷണത്തിലാണ് കൊള്ള സംഘം വലയിലായത്. സംഘത്തിന്റെ സാങ്കേതിക ബുദ്ധി കേന്ദ്രം കംബോഡിയ ആസ്ഥാനമാക്കിയായിരുന്നു പ്രവര്ത്തിച്ചിരുന്നത്. തമിഴ്നാട്ടിലായിരുന്നു മറ്റുള്ളവര് പ്രവര്ത്തിച്ചിരുന്നത്. തമിഴ്നാട്ടില് ആരംഭിച്ച ബാങ്ക് അക്കൗണ്ടുകള് വഴി പണം സ്വീകരിച്ച് കംബോഡിയയിലേക്ക് അയച്ചായിരുന്നു തട്ടിപ്പ്. ബ്രൗസറില് സേര്ച്ച് ചെയ്യുന്നവര്ക്ക് പോപ്പ് അപ്പായി മുന്നറിയിപ്പ് നല്കുന്നതോടെയാണ് തട്ടിപ്പ് ആരംഭിക്കുക. നിങ്ങള് നിയമവിരുദ്ധ പ്രവര്ത്തനമാണ് ചെയ്തത്. പിഴ നല്കിയില്ലെങ്കില് കമ്ബ്യൂട്ടര് പ്രവര്ത്തനരഹിതമാകുമെന്നും അറസ്റ്റ് ഉണ്ടാകുമെന്നുമുള്ള നോട്ടീസാണ് സ്ക്രീനില് വരുന്നത്. തുടര്ന്ന് യുപിഐ നമ്ബരും ക്യൂആര് കോഡും നല്കി പണം അയയ്ക്കാന് ആവശ്യപ്പെടും. പണം സ്വീകരിച്ച് കമ്ബോഡിയയിലേക്ക് അയയ്ക്കുകയുമായിരുന്നു രീതി. ഡല്ഹി സ്പെഷ്യല് പോലീസ് ടീം തമിഴ്നാട്ടിലെത്തി ഒരാഴ്ച്ച ക്യാമ്ബ് ചെയ്താണ് പ്രതികളെ പിടികൂടിയത്. ചെന്നൈ, തിരുച്ചി , കോയമ്ബത്തൂര്, ഊട്ടി തുടങ്ങിയ സ്ഥലങ്ങളില് നിരന്തരം യാത്ര നടത്തിയാണ് പോലീസ് പ്രതികളെ വലയിലാക്കിയത്. ധിനുശാന്ത് എന്ന ധീനു ഗബ്രിയേല് ജെയിംസ് , രാംകുമാര് സെല്വം എന്നിവരാണ് അറസ്റ്റിലായത്. കിട്ടുന്ന തുക ക്രിപ്റ്റോ കറന്സിയായാണ് സൂക്ഷിച്ചിരുന്നതെന്ന് ധിനു ശാന്ത് പോലീസിനു മൊഴി നല്കി. ഇരുപതോളം വ്യാജ ബാങ്ക് അക്കൗണ്ടുകള് ഉപയോഗിച്ചായിരുന്നു തട്ടിപ്പ്. സംഘത്തിന്റെ കൂടുതല് പ്രവര്ത്തനങ്ങളെക്കുറിച്ച് വിശദമായ അന്വേഷണം നടത്തുന്നുണ്ടെന്ന് പോലീസ് വ്യക്തമാക്കി. പ്രതികളെ ഡല്ഹിയില് കോടതിയിലെത്തിച്ച് അന്വേഷണത്തിനായി കസ്റ്റഡിയില് വാങ്ങി.